Main ContentPlaceholder

Politiikka

Meillä saa tehdä sitä, mikä muualla on laitonta, sanoi kenraali kyberosaajien rekrytoinnista puolustusvoimiin – mitä lausunto tarkoitti?

Oikeusoppineet arvioivat, että prikaatikenraali Mikko Heiskanen ennakoi jo valmisteilla olevaa tiedustelulakia sanoessaan, että puolustusvoimat voi tunkeutua tietojärjestelmiin. ”Emmehän me nyt laittomuuksiin ihmisiä kannusta. Ei siitä ole kyse. Mutta tietoyhteiskuntaa puolustetaan tietoyhteiskunnan asein”, Heiskanen sanoo.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Prikaatikenraali Mikko Heiskanen­

Puolustusvoimien johtamisjärjestelmäpäällikkö Mikko Heiskanen esitti huolensa maanantaina 8. tammikuuta Uutissuomalaisen haastattelussa puolustusvoimien kyberosaston rekrytointipulmista. Puolustusvoimilla ei ole prikaatikenraali Heiskasen mukaan ”varaa tai halua” lähteä palkkakilpailuun yksityisen puolen yritysten kanssa. Siksi kovimmat kyberosaajat lähtevät puolustusvoimista. Lahjakkuuksien rekrytointi on vaikeaa, sillä haastaviin tehtäviin hyviä hakemuksia tulee vähän.